# name
Impacte de la depredació de les colònies de gats sobre la sargantana iberoprovençal Podarcis liolepis (Boulenger, 1905)

# metadata.dc.description.abstract[].value
El gat domèstic (Felis silvestris catus) és un depredador àmpliament distribuït a Catalunya que altera directament la biodiversitat a causa de la seva adaptabilitat, la seva acceptació social i la negació per part de l’opinió pública general de l’impacte biològic que té sobre la fauna autòctona protegida. Per contra, la comunitat científica reconeix el gat domèstic com a una greu amenaça per a la biodiversitat i, en particular, per als rèptils. Vista l’escassetat d’estudis existents a Catalunya, el present avalua l’efecte dels gats ferals o comunitaris sobre la sargantana iberoprovençal (Podarcis liolepis) en ambients urbans i periurbans. Els resultats obtinguts mostren que l’abundància poblacional de sargantanes és inversament proporcional al nombre de gats presents en cada localitat i que en punts on el nombre de gats és molt elevat no hi ha sargantanes. Així mateix, la presència de gats té un efecte directe sobre les sargantanes supervivents, que es manifesta en una menor capturabilitat, és a dir, aquestes tenen un comportament molt més esquiu i fugisser; en un major percentatge de cues afectades per depredació directa; i en una menor longitud corporal. Els resultats obtinguts són extrapolables a altres espècies de sargantanes amb característiques ecològiques i morfològiques similars. Finalment, es posa de manifest la necessitat urgent d’una implicació activa per part de les administracions públiques en la gestió i reducció de la població de gats domèstics, per tal de conservar la biodiversitat i disminuir els efectes dels gats sobre les espècies de rèptils autòctons legalment protegits.

# metadata.dc.relation.ispartof[].value
Butlletí de la Societat Catalana d'Herpetologia, 2024, num. 31, p. 114-136

# metadata.dc.rights[].value
(c) Societat Catalana d'Herpetologia, 2024

# metadata.dc.source[].value
Articles publicats en revistes (Biologia Evolutiva, Ecologia i Ciències Ambientals)

# metadata.dc.title[].value
Impacte de la depredació de les colònies de gats sobre la sargantana iberoprovençal Podarcis liolepis (Boulenger, 1905)